jkorsvik/nowiki_second_scrape_merged huggingface dataset:
Norðurlandahúsið

Norðurlandahúsið í Føroyum (Nordens Hus på Færøyene), i kortform Norðurlandahúsið, er det viktigste kultur- og møtelokalet på Færøyene. Det ligger i hovedstaden Tórshavn. Huset ble innviet den 8. mai 1983, og har som mål å fremme nordisk og færøysk kultur. Kunstnere fra hele verden fremfører eller stiller ut her. Norðurlandahúsið er kjent for sin unike arkitektur med det karakteristiske gresstaket. Dette har vært en sterk, medvirkende faktor til at gresstak har fått en renessanse i moderne byggekunst på den nordatlantiske øygruppen.


== Oppførelse ==
Den ledende selvstyrepolitikeren Erlendur Patursson (1913–1986), medlem av både Lagtinget og Nordisk råd, kom med ideen om å bygge et slikt kultursenter. I 1977 ble det utlyst en nordisk arkitektkonkurranse, som etterhvert fikk 158 deltakere. Vinnerne ble Ola Steen fra Norge og Kolbrún Ragnarsdóttir fra Island. Nordisk råd støttet prosjektet med to tredjedeler av alle byggekostnadene, totalt 70 millioner færøyske kroner. Sluttresultatet var at 92 prosent av kostnadene ble dekket av Nordisk råd, mens den resterende summen ble dekket av Færøyenes regjering.
Det meste av byggematerialet bestod av glass og stål, hvilket ble importert fra Danmark. Bærebjelkene er fra Island, mens gresset på taket er færøysk. På innsiden av bygningen er gulvet hovedsakelig norsk granitt; i blant annet lobbyen er det dessuten en del skifer fra Gudbrandsdal. Alt materiale av basalt er fra Færøyene, mens alle stolene er fra Finland. Innerveggene er kledt med tømmer fra Sverige. Med glassfasade hele veien rundt og beliggenheten høyt i terrenget, har man en pen utsikt over Tórshavn og mot Nólsoy.
Norðurlandahúsið har en romslig lobby, en kafeteria, en spesialutformet dansesal med parkettgulv for færøyske ringdanser og utstillinger, samt en stor sal som rommer mer enn 400 personer. Det er i tillegg et annet rom likt et amfiteater som kan knyttes til den største salen.
Den 8. mai 1983 ble den spektakulære bygningen innviet, og har siden da vært Færøyenes kultursentrum.


== Viktige markeringer ==
North Atlantic Music Event, annenhvert år
Prix Føroyar (1995–2005), annenhvert år
Nyttårskonserten
Sommerutstillingen
Partilederdebatter, ved lagtingsvalg


== Direktører ==
Norðurlandahúsið er heleid av Nordisk råd. Ansvaret for den daglige driften ligger hos et fellesskandinavisk utvalg med en direktør.


== Se også ==
Nordens hus (Island)


== Eksterne lenker ==
Offisielt nettsted 
(en) Nordic House in the Faroe Islands – kategori av bilder, video eller lyd på Commons 
(en) Nordic House in the Faroes – galleri av bilder, video eller lyd på Commons 
Norðurlandahúsið
De lepontinske Alper

De lepontinske Alper (italiensk Alpi Lepontine, tysk Lepontinische Alpen, fransk Alpes lépontines) er en fjellkjede sentralt i Alpene. Den ligger i Sveits (Ticino, Wallis, Graubünden, Uri) og Italia (Piemonte, Lombardia). Simplontunnelen, som går fra Brig-Glis til Domodossola, St. Gotthard-tunnelen (fra Andermatt til Airolo) og San Bernardino-tunnelen er viktige transportårer.
Vann fra De lepontinske Alper renner ned via elvene Rhône i vest, Reuss i nord, Rhinen (Vorderrhein og Hinterrhein) i øst og Ticino og Toce i sør. Dermed møtes her, nærmere bestemt på Witenwasserenstock, vannskillene mellom Nordsjøen, Middelhavet og Adriaterhavet.


== Avgrensning ==
De lepontinske Alper begrenses

i vest av Val d'Ossola og Simplonpasset (mot Wallis-Alpene),
i nordvest av den øvre Rhônedalen (mot Bern-Alpene),
i nord av Furkapasset og Urseren (mot Uri-Alpene),
i nordøst av Oberalppasset og Vorderrhein (mot Glarus-Alpene),
i øst av Hinterrhein, Splügenpasset og Valchiavenna (mot Øst-Alpene, nærmere bestemt Platta-, Albula- og Bernina-Alpene),
i syd av Lago di Como, San Jorio-passet og Lago Maggiore (mot Lugano-Alpene).Grensen til Wallis-Alpene trekkes til dels også ved Griespasset (et godt stykke nordøst for Simplonpasset).


== Inndeling ==
De lepontinske Alper kan deles inn i flere fjellmassiv:
Leone-massivet (3553 moh. i Monte Lene) i nordvest
Gotthard-massivet (3192 moh. i Pizzo Rotondo) i nord
Adula-Alpene (3402 moh. i Adula) i øst
Ticino-Alpene (3273 moh. i Basodino) i sydvestI de inndelingene som trekker De lepontinske Alpenes vestlige grense ved Griespasset, regnes Leone-massivet som en del av Wallis-Alpene, ikke som en del av De lepontinske Alpene.


== Fjelltopper ==
De største fjelltoppene i De lepontinske Alper er: 


== Fjelloverganger ==

De viktigste fjellovergangene i De lepontinske Alper er: 


== Referanser ==


== Eksterne lenker ==
(en) Lepontine Alps – kategori av bilder, video eller lyd på Commons
Hotel Føroyar

Hotel Føroyar er et hotell i Tórshavn på Færøyene. Med sine 216 sengeplasser er det Færøyenes største hotell. Det er også, ved siden av Hotel Hafnia, landets eneste firestjerners hotell.
Hotel Føroyar åpnet i mai 1983. I 1985 ble hotellet kjøpt av skipsrederen Jákup Joensen og fikk navnet Hotel Borg. Joensens virksomheter ble hardt rammet av bankkrisen på Færøyene. I 1991 ble hotellet solgt til cruisefergerederiet Smyril Line, og fikk sitt opprinnelige navn tilbake, og i 2005 ble det solgt videre til en gruppe av hotellets ansatte.
Gourmetrestauranten Koks, som var den første færøyske restauranten til å få én og senere to stjerner i Michelinguiden, lå opprinnelig på Hotel Føroyar.
Hotellbygningen er tegnet av det danske arkitektfirmaet Friis & Moltke.


== Referanser ==


== Eksterne lenker ==
Offisielt nettsted 
(en) Hotel Føroyar – kategori av bilder, video eller lyd på Commons
Fengselsår

Fengselsår er et begrep som ble fjernet i lov av 18. mai 2001 om straffegjennomføring og erstattet med et mer fleksibelt system som åpner for løslatelse etter at ⅔ av fengselsstraffen er sonet.


== Debatt om fengselsår ==
I offentlig debatt i Norge henvises det svært ofte misvisende til begrepet fengselsår og hvorvidt dette er åtte eller ni måneder. Det korrekte svaret er at ett år i fengsel er tolv måneder, med mulighet for løslatelse etter 2/3 av sonet straff jf. straffegjennomføringsloven § 42.


== Løslatelse etter to-tredels soning ==

Hvis den innsatte ønsker å bli løslatt etter ⅔ soning, må vedkommende selv søke om dette til fengselsledelsen som i råd avgjør søknaden. I fengselsrådet sitter gjerne fengselets leder, førstebetjenter og også omsorgspersoner som prester etc. Den innsattes soningshistorikk blir gjennomgått.
Normalt får alle innsatte med løslatelse før fullgått tid, pålegg om møteplikt til Kriminalomsorgen. I møtene blir den innsattes situasjon løpende vurdert. Ved brudd på meldeplikten blir den innsatte tilbakeført soning.
Innsatte har blitt nektet løslatelse etter ⅔ soning selv etter anmerkningsfri soning hvis hensyn taler for dette.


== Referanser ==
Shirley Babashoff

Shirley Frances Babashoff (født 31. januar 1957 i Whittier, California) er en amerikansk tidligere svømmer som under sommer-OL 1972, i München, og under sommer-OL 1976, i Montréal, var med på å vinne 4x100 m frisvømming stafett for USA. Under sommer-OL 1972, tok hun også sølv på 100 m og 200 m frisvømming, mens hun under sommer-OL 1976, også tok sølv på 200 m, 400 m og 800 m frisvømming, samt 4x100 m medley. Babashoff har også to gullmedaljer på 200 m og 400 m frisvømming, en sølvmedalje på 100 m frisvømming og en bronsemedalje på 800 m frisvømming fra langbane-VM 1975, i Cali. Under langbane-VM 1973, i Beograd, tok hun to individuelle sølvmedaljer, på 100 m og 200 m frisvømming, samt to sølvmedaljer på 4x100 m frisvømming og 4x100 m medley stafett.


== Referanser ==


== Eksterne lenker ==
(de) Shirley Babashoff – Munzinger Sportsarchiv 
(en) Shirley Babashoff – Olympics.com 
(en) Shirley Babashoff – Olympic.org 
(en) Shirley Babashoff – Olympic.org 
(en) Shirley Babashoff – Olympedia 
(en) Shirley Babashoff – Sports-Reference (OL-resultater – arkivert) 
(en) Shirley Babashoff – FINA 
(en) Shirley Babashoff – Swimming Hall of Fame 
(en) Shirley Babashoff – swimrankings.net
Geraldine Beamish

Winifred Geraldine Ramsey Beamish (født 23. juni 1885, død 10. mai 1972) var en britisk tennisspiller som deltok i de olympiske leker 1920 i Antwerpen
Beamish vant en olympisk sølvmedalje i tennis i Sommer-OL 1920 i Antwerpen. Hun kom på andreplass i damedoublen, sammen med Dorothy Holman. I finalen tapte de for Kathleen McKane / Winifred Margaret McNair med 6-8, 4-6.


== OL-medaljer ==
1920  Antwerpen -  Sølv i tennis, double damer (sammen med Dorothy Holman)


== Referanser ==


== Eksterne lenker ==
(en) Geraldine Beamish – Olympics.com 
(en) Geraldine Beamish – Olympic.org 
(en) Geraldine Beamish – Olympedia 
(en) Geraldine Beamish – Sports-Reference (OL-resultater – arkivert) 
(en) Geraldine Beamish – ITF Tennis
VM i friidrett 2009 – Stavsprang menn

Øvelsen Stavsprang menn ved VM i friidrett 2009 ble avholdt på  Olympiastadion i Berlin mellom 20. august og 22. august.
Norge var ikke representert i øvelsen.


== Medaljevinnere ==


== Rekorder ==


== Kvalifisering ==


== Program ==


== Resultater ==


=== Kvalifisering ===
Kvalifisering: Direktekvalifiseringskravet var på 5,75 m. De 12 utøverne med de beste resultatene gikk til finale.


=== Finale ===


== Kilder ==
Stavsprang-resultater. IAAF. Besøkt 16. august 2009.
Dorothy Holman

Edith Dorothy Holman (født 18. juli 1883, død 1968) var en britisk tennisspiller som deltok i de olympiske leker 1920 i Antwerpen.
Holman vant to olympisk sølvmedaljer i tennis under Sommer-OL 1920 i Antwerpen. Hun kom på andreplass både i singleturneingen og i damedoublen, sammen med Geraldine Beamish. I doublefinalen tapte de til Kathleen McKane & Winifred Margaret McNair med 6–8, 4–6. I damefinalen, som endte 3–6, 0–6, møtte hun franske Suzanne Lenglen.


== OL-medaljer ==
1920  Antwerpen -  Sølv i tennis, single damer
1920  Antwerpen -  Sølv i tennis, double damer (sammen med Geraldine Beamish)


== Referanser ==


== Eksterne lenker ==
(en) Dorothy Holman – Olympics.com 
(en) Dorothy Holman – Olympic.org 
(en) Dorothy Holman – Olympedia 
(en) Dorothy Holman – Sports-Reference (OL-resultater – arkivert) 
(en) Dorothy Holman – databaseOlympics.com (arkivert) 
(en) Dorothy Holman – ITF Tennis
Jenny Kemp

Jennifer Jo Kemp (født 28. mai 1955 i Cincinnati, Ohio) er en amerikansk tidligere svømmer som under Sommer-OL 1972, i München var med på å vinner gullmedalje på 4x100 m frisvømming stafett for USA.


== Referanser ==


== Eksterne lenker ==
(en) Jenny Kemp – Olympics.com 
(en) Jenny Kemp – Olympic.org 
(en) Jenny Kemp – Olympedia 
(en) Jenny Kemp – Sports-Reference (OL-resultater – arkivert) 
(en) Jenny Kemp – FINA
Sandy Neilson

Alexandra Lynn ("Sandy") Neilson-Bell (født 20. mars 1956 i Burbank, California) er en amerikansk tidligere svømmer som under Sommer-OL 1972 i München vant tre gullmedaljer på 100 m frisvømming, 4x100 m frisvømming og 4x100 m medley stafett. Hun har også to gullmedaljer på 100 m frisvømming og 4x100 m frisvømming stafett fra Panamerikanske leker 1971, i Cali.


== Eksterne lenker ==
(en) Sandra Neilson – Olympics.com 
(en) Sandra Neilson – Olympic.org 
(en) Sandra Neilson – Olympedia 
(en) Sandra Neilson – Sports-Reference (OL-resultater – arkivert) 
(en) Sandra Neilson – Swimming Hall of Fame
Vesturkirkjan

Vesturkirkjan (IPA: [ˈvɛstʊɹˌʧɪɻʧan], Vestkirken) er en kirke i Tórshavn på Færøyene. Den er bygd stilren og moderne, og ble innviet i 1975. Vesturkirkjan har blitt et av Tórshavns fremste landemerker. Den ligger i den vestre delen av byen, på hjørnet mellom Jóannes Patursonargøta og Frælsið, og fungerer som sognekirke for den delen av byen, mens Tórshavn domkirke betjener den østre delen.
På sitt høyeste er tårnet på Vesturkirkjan 40,90 meter høyt, noe som gjør Vesturkirkjan til Færøyenes høyeste bygning.


== Referanser ==


== Eksterne lenker ==
Vesturkirkjan hos Fólkakirkjan
Christianskirken

Christianskirken har flere betydninger:

Christianskirken i Berlin
Christianskirkjan i Klaksvik på Færøyene
Christians Kirke i København
Christianskirken i Skien
Stortingets spørretime

Stortingets spørretime er et møte der stortingsrepresentantene kan stille spørsmål til statsrådene. Det holdes normalt hver onsdag. I den muntlige spørretimen svarer statsrådene spontant på spørsmål de ikke har fått høre på forhånd. Vanligvis møter to til tre statsråder til den muntlige spørretimen. I den ordinære spørretimen besvares spørsmål som er blitt innlevert av representantene senest fredagen uken før, og som statsrådene dermed har forberedt seg på. Skriftlige spørretimespørsmål sendes inn skriftlig, men besvares muntlig av statsråden.
Spørretimen ble innført i 1949. I 1996 ble det i tillegg til spørretime med skriftlig spørsmål innført en muntlig spørretime med hvor statsråden svarer på spørsmål som ikke er kjent på forhånd. 
Spørsmål og svar fra spørretimen stenograferes og legges ut på Stortinget.no og trykkes i Stortingsforhandlinger.


== Referanser ==


== Eksterne lenker ==
Stortingets søkeside for spørretimespørsmål
Skriftlige spørsmål og svar
Calophyidae

Calophyidae er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.


== Utseende ==
Små (2 – 6 mm), nokså kompakte insekter. Calophyidae ligner mye på familien Psyllidae men skiller seg ved visse trekk ved vingenes årenett. Hodet er ganske stort og bredt, bredere enn thorax, antennene er forholdsvis korte, vanligvis kortere enn hodets bredde. De består av 10 eller (sjeldnere) færre ledd, det tredje leddet er betydelig lengre enn de øvrige. I ansiktet har de to mer eller mindre kjegleformede framspring, som vanlig for Psylloidea. Vingene er glassklare med tydelig årenett, formen er ganske variabel. De har et vingemerke (pterostigma) ved forkanten, men dette kan være ganske smalt. Vingeårene har en liten gaffel (M1+2) rett bak spissen og en større gaffel (CuA1) ved bakkanten, men ingen lukkede celler inne i vingen.


== Levevis ==
Mange av disse artene er knyttet til planter i familien Anacardiaceae, eller andre plantefamilier i ordenen Rutales. De nymfene som er kjent, danner stort sett galler på vertsplantene. Flere arter lever på mangotrær og kan muligens gjøre noe skade der.


== Utbredelse ==
De fleste av de kjente artene lever i tropiske og subtropiske områder av Sør- og Mellom-Amerika og Asia. Dette er naturlig siden de plantefamiliene de lever på, stort sett finnes i varme klima. Noen få arter forekommer i Australia, Palearktis og Nord-Amerika.


== Systematisk inndeling ==

ordenen Nebbmunner, Hemiptera
underordenen Plantelus, Sternorrhyncha
overfamilien Sugere, Psylloidea
familien Calophyidae Vondraček, 1957
slekten Telmapsylla Hodkinson, 1992 – trolig en primitiv undergruppe
underfamilien Apsyllinae
slekten Apsylla
slekten Cecidopsylla Kieffer, 1905 – åtte arter
slekten Mastigimas
underfamilien Calophyinae
slekten Calophya Loew, 1879 – rundt 60 kjente arter
Calophya rhois (Loew, 1877) – eneste europeiske art, finnes nord til Storbritannia
slekten Microceropsylla
slekten Pelmatobranchia
slekten Pseudoglycaspis Brown & Hodkinson, 1988


== Kilder ==
Australian Faunal Directory, Calophyidae, med informasjon om arter som forekommer i Australia
Brown, R.G. og Hodkinson, I.D. (1988) Taxonomy and ecology of the jumping plant-lice of Panama (Homoptera, Psylloidea). [1]
Fauna Europaea, utbredelsesdatabase over europeiske dyr


== Eksterne lenker ==
(en) Calophyidae i Global Biodiversity Information Facility 
(sv) Calophyidae hos Dyntaxa 
(en) Calophyidae hos Fauna Europaea 
(en) Calophyidae hos NCBI 
(en) Kategori:Calophyidae – bilder, video eller lyd på Wikimedia Commons 
Calophyidae – detaljert informasjon på Wikispecies
VM i friidrett 2009 – Diskoskast menn

Øvelsen Diskoskast herrer ved VM i friidrett 2009 ble avholdt på  Olympiastadion i Berlin mellom 18. august og 19. august.
Gaute Myklebust representerte Norge i øvelsen og klarte ikke å kvalifisere seg til finalen.


== Medaljevinnere ==


== Rekorder ==


== Kvalifiseringskrav ==


== Program ==


== Resultater ==


=== Kvalifisering ===
Kvalifisering: Utøvere som klarte direktekvalifiseringskravet på 64,50 m og ellers utøverne som til sammen hadde de 12 beste resultatene gikk videre til finalen.


=== Finale ===


== Eksterne lenker ==
Diskoskastresultater. IAAF. Besøkt 18. august 2009.
Lizard Point

Lizard Point i Cornwall er den sørligste del av halvøya Lizard. Det er det sørligste punktet på øya Storbritannia, og med unntak av deler av Scillyøyene det sørligste punktet i England. Den lille landsbyen Landewednack ligger en kilometer fra Lizard Point mens Helston ligger 18 kilometer mot nord.
Lizard Point er for mange skip startpunktet for kryssing av Atlanterhavet og er historisk kjent som et farlig område for sjøfarten. Det er etablert et fyrtårn på Lizard Point, og Royal National Lifeboat Institution (RNLI) driver en redningsbåtstasjon tre kilometer lenger nordøst. Ved stasjonen er det en kabelbane for å transportere redningsmannskaper mellom båthuset og parkeringsplassen på toppen av klippene.
Den største redningsaksjonen i RNLIs historie foregikk 17. mars 1907 da linjeskipet DS «Suevic» grunnstøtte på Maenheere-revet nær Lizard Point. I sterk storm og tett tåke reddet frivillige mannskaper fra RNLI alle de 456 passasjerene. Mannskapene rodde ut gjentatte ganger til skipet i en manøver som varte i 16 timer.


== Referanser ==


== Eksterne lenker ==
The Lizard
The Lizard redningsbåtstasjon
Bryan Clay

Bryan Clay (født 3. januar 1980 i Austin, Texas) er en amerikansk friidrettsutøver (mangekamp). Clay tok sølvmedaljen under OL 2004 i Athen etter den tsjekkiske verdensrekordinnehaveren Roman Šebrle.
Clay revansjerte seg under VM 2005, der han tok gull på plassen foran nettopp Šebrle. Under OL 2008 i Beijing tok han igjen gullmedalje, denne gang foran hviterusseren Andrej Krautchanka.
Clays personlige rekord på 8 820 poeng ble satt under OL 2004.


== Referanser ==


== Kilder ==
Friidrettsstatistikk


== Eksterne lenker ==
(en) Offisielt nettsted 
(en) Bryan Clay – kategori av bilder, video eller lyd på Commons 
(de) Bryan Clay – Munzinger Sportsarchiv 
(en) Bryan Clay – Olympics.com 
(en) Bryan Clay – Olympic.org 
(en) Bryan Clay – Olympedia 
(en) Bryan Clay – Sports-Reference (OL-resultater – arkivert) 
(en) Bryan Clay – USAs olympiske komité 
(en) Bryan Clay – Hawai‘i Sports Hall of Fame 
(en) Bryan Clay – World Athletics 
(en) Bryan Clay – USATF 
(en) Bryan Clay – Track and Field Statistics
Lizard fyr

Lizard fyr er beliggende på Lizard Point i Cornwall, England, gir navigasjonshjelp til fartøy i trafikk langs Den engelske kanal og varsling av de farlige havområdene utenfor Lizard Point.
Fyret består av et enkelt lyssystem som avgir et hvitt blink hvert tredje sekund med en rekkevidde på ca. 40 kilometer. Tårnet er forsynt med en tåkelur som avgir to signal hvert minutt.


== Historie ==
I 1619 ble det første tårnet bygget, men fyret ble nedlagt etter kort tid på grunn av manglende muligheter til å inndrive avgifter fra forbipasserende skip.
I 1762 bygde det engelske fyrvesen, Trinity House, et kompleks bestående av to tårn med kullfyring.
I 1812 ble de kullfyrte enhetene erstattet av Argand-lamper.
I 1878 ble oljelampene erstattet av elektrisk drevne lamper med forsyning fra generatorenheter.
I 1903 ble den doble tårnenheten nedlagt.


== Eksterne lenker ==
(en) Lizard Lighthouse – kategori av bilder, video eller lyd på Commons 
Lizard fyr, informasjon fra Trinity House
Intersport

Intersport er en av verdens største sportskjeder og ble etablert i 1968 i 13 medlemsland. Kjeden hadde i 2020 6200 butikker i 58 land. Kjedens hovedkontor ligger i Bern i Sveits.
Kjeden omsetter for omtrent 65 mrd i året, og har i gjennomsnitt ca. 150 000 kunder innom butikkene hver dag.


== Norge ==
I Norge ble Intersport drevet av Gresvig til de meldte oppbud i 2020. Intersport er per 2022 den nest største sportskjeden i Norge, med en markedsandel på ca. 15 %. Intersport har i dag 115 butikker spredt utover hele landet. Kjedens hovedkontor ligger på Helsfyr i Oslo, med sentrallager i Askim. I 2008 åpnet Intersport nettbutikk i Norge.


== Referanser ==


== Eksterne lenker ==
(en) Offisielt nettsted 
(en) Intersport – kategori av bilder, video eller lyd på Commons 
(en) Intersport – galleri av bilder, video eller lyd på Commons 
Intersports norske nettsider
Carsidaridae

Carsidaridae er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.


== Utseende ==
Små (gjerne 3 – 5 mm), kraftige sugere. Hodet er mye bredere enn langt, i ansiktet med nokså korte, kjegleformede framspring. Antennene er 10-leddete. Vingene er glassklare, formen er ganske variabel.


== Levevis ==
Dise plantelusene lever på plantefamiliene Bombacaceae, Malvaceae og Sterculiaceae.
Nymfene skiller ut lange tråder av voks. De blir angrepet av snylteveps fra familiene Encyrtidae og Figitidae.


== Skadedyr ==
Arten Mesohomotoma tessmani kan gjøre noe skade på kakao i Afrika.


== Utbredelse ==
Familien finnes nesten utelukkende i tropene.


== Systematisk inndeling ==

ordenen Nebbmunner, Hemiptera
underordenen Plantelus, Sternorrhyncha
overfamilien Sugere, Psylloidea
familien Carsidaridae
slekten Allocarsidara
slekten Dinopsylla
slekten Epicarsa Crawford, 1911
slekten Mesohomotoma Kuwayama, 1908
slekten Paracarsidara Heslop-Harrison, 1960
slekten Protyora Kieffer, 1906
slekten Tenaphalara Kuwayama, 1908
slekten Tyora Walker, 1869


== Kilder ==
Australian Faunal Directory, Carsidaridae, med informasjon om arter som forekommer i Australia
Brown, R.G. og Hodkinson, I.D. (1988) Taxonomy and ecology of the jumping plant-lice of Panama (Homoptera, Psylloidea).
Fauna Europaea, utbredelsesdatabase over europeiske dyr


== Eksterne lenker ==
(en) Carsidaridae i Global Biodiversity Information Facility 
(sv) Carsidaridae hos Dyntaxa 
(en) Carsidaridae hos Fossilworks 
(en) Carsidaridae hos NCBI 
Carsidaridae – detaljert informasjon på Wikispecies
Berg Idrettslag

Berg Idrettslag (stiftet i 1931) er en fotballklubb fra Halden. Klubben har lag i alle aldersgrupper. Klubben er en godkjent kvalitetsklubb av NFF.
Berg fikk i 2000 et nytt klubbhus og nye baner. I 2014 la klubben kunstgress på hovedbanen. Fasilitetene er av meget høy standard og klubben legger ned mye tid i å vedlikeholde dette.
Hjemmedrakten er rød med blå shorts og hvite strømper.
Bortedrakten er blå, med blå shorts og hvite strømper.


== Tabell ==
Kråkerøy 3 trukket 2 poeng for bruk av ikke spilleberettiget spillere


== Spillerstall Berg IL A-lag 2018 ==


== Eksterne lenker ==
Offisielt nettsted
Moudros

Moudros (Μούδρος) er en gresk kommune beliggende på øya Lemnos i prefekturet Lesbos. Den omfatter hele den østre delen av øya og har et areal på 185 km². Moudros er øyas største kommune og dekker 38,8 % av øyas areal. I 2001 hadde kommunen en befolkning på 4 842. Kommunesenteret heter Moúdros.
Våpenhvilen i Moudros 30. oktober 1918 endte med at stridighetene mellom Det osmanske rike og ententemaktene opphørte.


== Eksterne lenker ==
(gr) Offisielt nettsted
Skjermdump

Skjermdump, også kjent som skjermbilde, skjermutklipp eller Print Screen, er en funksjon som tar et bilde av skjermen.
Dette er en tast som finnes på de fleste tastatur. Når man trykker på denne tasten, åpner et bilde/tegneprogram som for eksempel Paint, hvor man kan lime inn det bildet man har tatt som en bildefil. Om man ikke vil ta bilde av hele skjermen, bare av det aktive vinduet, holder man ned Alt-tasten samtidig som man trykker på Prt Scr. Funksjonaliteten er lik på Linux- og FreeBSD-systemer med GNOME- og KDE-grensesnitt.
På Macintosh-maskiner tar man en skjermdump av hele skjermen ved å holde ned cmd-, shift- og 3-tasten samtidig. Dersom man bare ønsker å ta en skjermdump av et begrenset område på skjermen kan man gjøre dette ved å holde ned cmd-, shift- og 4-tasten samtidig. Da markerer man ønsket område ved å holde inne og dra musepekeren fra ønsket startområde, og slippe den ved ønsket sluttområde.


== Opprinnelig bruk ==
Under kommandlinjebaserte operativsystemer som MS-DOS, vil teksten på skjermen bli kopiert til den printerporten som var standard, vanligvis LPT1. Uansett hva som befant seg på skjermen når tasten ble trykket ned (så lenge det var tekst) ble det skrevet ut. Denne tasten har Unicode-karakter U+9113.


== Eksterne lenker ==
Engelsk bruksanvisning